**Ministru kabineta noteikumu projekta „Izglītības iestāžu un citu Izglītības likumā noteiktu institūciju reģistrācijas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Izglītības iestāžu un citu Izglītības likumā noteiktu institūciju reģistrācijas kārtība” (turpmāk – noteikumu projekts) ir izstrādāts, pamatojoties uz:1. Izglītības likuma 14.panta 8.punktā noteikto;
2. *Deklarācijā par Laimdotas Straujumas vadītā Ministru kabineta iecerēto darbību* noteikto, kas paredz veidot profesionālu, efektīvu, modernu, uz rezultātu orientētu valsts pārvaldi, veicinot attālinātā darba iespējas, ieviešot e-pārvaldes principus publisko pakalpojumu sniegšanā, un mazināt administratīvo slogu, tādejādi panākot efektīvāku un caurspīdīgāku resursu izmantošanu;
3. Ministru kabineta 2014.gada 2.septembra sēdes protokola Nr.46 32.§ 4.punktā noteikto.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Izglītības likuma 14.panta 8.punktā noteikto Ministru kabinets nosaka izglītības iestāžu un citu šajā likumā noteiktu institūciju reģistrācijas un akreditācijas kārtību (stājās spēkā 2013.gada 7.augustā). Šobrīd spēkā esošie Ministru kabineta 2004.gada 23.novembra noteikumi Nr.965 „Izglītības iestāžu reģistrācijas kārtība” (turpmāk –MK noteikumi Nr.965) nosaka tikai izglītības iestāžu reģistrācijas kārtību un neparedz citu Izglītības likumā noteiktu institūciju (biedrības, nodibinājumi, amatu meistaru darbnīcas, studijas vai Nacionālo bruņoto spēku vienības, kuru uzdevumos ietilpst pieaugušo izglītības programmu īstenošana (turpmāk – institūcija)) reģistrēšanu. Ievērojot Izglītības likuma 14.panta 8.punktā minēto deleģējumu, ir izstrādāts noteikumu projekts, kas nosaka kārtību, kādā reģistrē izglītības iestādes un institūcijas. Noteikumu projekts neattiecas uz augstskolām, to filiālēm un institūcijām, kas īsteno tikai pieaugušo neformālās izglītības vai interešu izglītības programmas. Augstskolu reģistrācijas kārtību nosaka Augstskolu likums. Savukārt saskaņā ar Izglītības likuma 46.panta piektajā daļā noteikto institūcijām, izņemot Nacionālo bruņoto spēku vienībām, ir tiesības īstenot pieaugušo neformālās izglītības programmas pēc licences saņemšanas pašvaldībā, un saskaņā ar Izglītības likuma 47.panta trešajā daļā noteikto institūcijām ir tiesības īstenot interešu izglītības programmas pēc licences saņemšanas pašvaldībā. Attiecīgi no minētajām normām neizriet, ka institūcijām, kas īsteno tikai pieaugušo neformālās izglītības programmas vai interešu izglītības programmas, būtu jāreģistrējas Izglītības likumā noteiktu institūciju reģistrā (turpmāk – Institūciju reģistrs).Ņemot vērā to, ka Izglītības kvalitātes valsts dienests (turpmāk – kvalitātes dienests) jau uztur vairākus reģistrus izglītības jomā, tai skaitā Izglītības iestāžu reģistru, Zinātnisko institūciju reģistru, Bērnu uzraudzības pakalpojuma sniedzēju reģistru (kas ir Valsts izglītības informācijas sistēmas (turpmāk – VIIS) sastāvdaļas), tad kvalitātes dienestam ir attiecīgā pieredze reģistru kārtošanā un darbībā ar VIIS, un tā ir optimālākā iestāde, kas varētu pēc iespējas efektīvāk nodrošināt Institūciju reģistra izveidi un uzturēšanu. Tātad noteikumu projekts paredz kvalitātes dienestam paplašināt funkciju loku, nosakot jaunu funkciju, proti, reģistrēt arī institūcijas, ne tikai izglītības iestādes, tostarp izveidojot un uzturot Institūciju reģistru, nosakot to reģistrācijas kārtību un prasības.Vienlaikus noteikumu projekts izstrādāts, ņemot vērā pastāvošā tiesiskā regulējuma problēmas attiecībā uz izglītības iestāžu reģistrāciju:1) par katra ieraksta izdarīšanu Izglītības iestāžu reģistrā jāizdod lēmums, piemēram, ja izglītības iestādei mainās tikai tālruņa, faksa numurs, elektroniskā pasta adrese, tādejādi tas ir papildus administratīvais slogs;2) ja izglītības iestāde ir pārtraukusi savu darbību, bet nav to paziņojusi Izglītības iestāžu reģistra atbildīgajai amatpersonai, kā arī izsniegtās izglītības programmu licences ir spēkā esošas (beztermiņa), taču vienlaikus nav ziņu par izglītības iestādes izglītojošu darbību, tad izglītības iestādi no reģistra nav tiesiska pamata svītrot, tādejādi reģistrā ir novecojušas ziņas;3) lēmumos par izglītības iestādes reģistrācijas vai grozījumu izdarīšanas atlikšanu minēto trūkumu novēršana praksē parasti ir laikietilpīgāka nekā trīs nedēļas, tādejādi nepieciešams noteikt ilgāku laika periodu izglītības iestādes reģistrācijas vai grozījumu izdarīšanas procesā atklāto trūkumu novēršanai;4) kvalitātes dienesta praksē ir bijuši gadījumi, kad izglītības iestāde nevēlas sadarboties (rīkoties) konstatēto normatīvo aktu pārkāpumu novēršanā, neinformē kvalitātes dienestu par to, ka mainījušās Izglītības iestāžu reģistrā iekļautās ziņas vai arī nesniedz kvalitātes dienesta pieprasīto informāciju, līdz ar to jāparedz iespēja novērst šādas situācijas.Pamatā tiek saglabāta līdzšinējā izglītības iestāžu reģistrācijas kārtības prakse un līdz šim izsniegtās izglītības iestāžu reģistrācijas apliecības paliek spēkā. Noteikumu projekta **I nodaļa** nosaka vispārīgos jautājumus attiecībā uz izglītības iestāžu un institūciju reģistrāciju, tostarp nosakot, ka Institūciju reģistrs ir VIIS sastāvdaļa un Izglītības iestāžu reģistru un Institūciju reģistru (turpmāk arī – reģistrs) kārto pilnvarota kvalitātes dienesta amatpersona – reģistra atbildīgā amatpersona. No Valsts informācijas sistēmu likuma 3.panta pirmās un ceturtās daļas izriet, ka Institūciju reģistrs ir valsts informācijas sistēma, kuru lietojot tiek nodrošināta valsts funkciju izpildei nepieciešamās informācijas aprite. Līdz ar to noteikumu projekts paredz, ka Institūciju reģistrs tāpat kā Izglītības iestāžu reģistrs ir VIIS sastāvdaļa (ar 2016.gada 1.janvāri). Noteikumu projekta **II nodaļa** nosaka izglītības iestādes un institūcijas reģistrācijai iesniedzamos dokumentus un to izskatīšanas kārtību, izglītības iestādēm, t.sk. koledžām, piemērojotIzglītības likuma 24.pantā minētās prasības, bet institūcijām samērīgi pielīdzinot šīs prasības.Noteikumu projekts paredz, ka iesniedzējs mēneša laikā pēc izglītības iestādes vai institūcijas dibināšanas vai mēneša laikā pēc lēmuma par izglītojošas darbības uzsākšanu iesniedz kvalitātes dienestā attiecīgu reģistrācijas iesniegumu. Minētā norma paredz, ka izglītības iestādei vai institūcijai mēneša laikā pēc tās dibināšanas ir jāreģistrējas reģistrā. Savukārt, ja izglītības iestāde, kas pēc juridiskā statusa ir, piemēram, komercsabiedrība (kā to paredz, piemēram, Profesionālās izglītības likuma 15.panta 1.1 daļa), vai institūcija, kas nolemj uzsākt izglītojošu darbību un nevar ievērot minēto termiņu (mēneša laikā pēc dibināšanas), lai iesniegtu dokumentus reģistrācijai, tad izglītības iestāde (piemēram, komercsabiedrība, biedrība vai nodibinājums) vai institūcija pieņem lēmumu par izglītojošas darbības uzsākšanu, vienlaikus ievērojot Izglītības likuma 25.panta pirmajā daļā noteikto, kas paredz, ka izglītības programmu īstenošanu var uzsākt dienu, kad izglītības iestāde ir reģistrēta Izglītības iestāžu reģistrā, un minētā panta otrajā daļā noteikto, ka izglītības iestāde, kura īsteno Izglītības likumā noteiktu licencējamu izglītības programmu ir tiesīga uzņemt izglītojamos tikai pēc attiecīgas licences saņemšanas. Minētais novērsīs normatīvā regulējuma trūkumu gadījumos, kad izglītības iestāde vai institūcija ir dibināta sen un vēlas uzsākt izglītojošu darbību, jo nav samērīgi šajā gadījumā pieprasīt dibināt jaunu juridisku personu vai citu institūciju, ja tā jau ir dibināta un nolēmusi veikt izglītojošu darbību papildus jau esošajai darbībai.Noteikumu projekts paredz, ka izglītības iestāde vai institūcija reģistrā tiks reģistrēta, ja tās izglītības programmas īstenošanas vietas telpas atbilst higiēnas prasībām, drošības prasībām, t.sk. būvēm noteiktajām prasībām. Šajā sakarā dienests pārliecināsies, vai:1) iesniedzējs ir saņēmis Veselības inspekcijas atzinumu par objekta gatavību darbības uzsākšanai, kurā ietilpst objekta higiēnas prasību novērtējums;2) izglītības programmas īstenošanas būves vai telpu grupas lietošanas veids atbilst plānotajai darbībai, un tāds ir reģistrēts Nekustamā īpašuma valsts kadastra informācijas sistēmā;3) būve vai telpu grupa, kas būs izglītības programmas īstenošanas vieta, ir pieņemta ekspluatācijā;4) izglītības programmas īstenošanas vietas adrese un juridiskā adrese atbilst Valsts adrešu reģistra informācijas sistēmas datiem.Tas nozīmē, ka reģistra atbildīgā amatpersona pārbaudīs informāciju Nekustamā īpašuma valsts kadastra informācijas sistēmā pirms izglītības iestādes vai citas institūcijas reģistrācijas vai jaunu telpu (izglītības programmu īstenošanas vietas) reģistrācijas un neatbilstības gadījumā, t.sk. par jau reģistrētām telpām, sadarbosies ar attiecīgo pašvaldības būvvaldi, lai novērstu konstatētās nepilnības. Nekustamā īpašuma valsts kadastra informācijas sistēmas teksta datus un Valsts adrešu reģistra informācijas sistēmas datus minēto kvalitātes dienesta uzdevumu veikšanai tiešsaistes datu pārraides režīmā (sadarbojoties starp informācijas sistēmām vai izmantojot tīkla lietotāja saskarni) sniegs Valsts zemes dienests.Vienlaikus noteikumu projekts paredz, ka pirms izglītības iestādes reģistrēšanas reģistrā kvalitātes dienests pārliecināsies, vai izglītības iestāde ir saņēmusi Veselības inspekcijas atzinumu par objekta gatavību darbības uzsākšanai, kurā ietilpst objekta higiēnas prasību novērtējums. Lai nekavētu reģistrācijas procesu, minēto atzinumu izglītības iestāde varēs iesniegt pati, vai arī kvalitātes dienests informāciju par atzinumu iegūs, sadarbojoties ar Veselības inspekciju.Tāpat noteikumu projekts paredz, ka, ja ir mainījies izglītības programmas īstenošanas vietas telpu plānojums vai būves vai telpu grupas lietošanas veids, reģistra atbildīgā amatpersona izvērtē iesniegtās informācijas atbilstību Nekustamā īpašuma valsts kadastra informācijas sistēmā reģistrētajiem būvi vai telpu grupu raksturojošiem datiem un pieņem attiecīgu lēmumu (par grozījumu izdarīšanu, par grozījumu izdarīšanas atlikšanu vai atteikšanu, par izglītības iestādes vai institūcijas svītrošanu no reģistra), pamatojoties uz konstatēto.Pastiprinātās telpu higiēnas un drošības prasības iekļautas, ievērojot aktuālo problēmu, ko 2014.gada vasarā konstatējusi Rīgas pilsētas būvvalde, proti, vairākām privātajām pirmsskolas izglītības iestādēm, kas saņēmušas kvalitātes dienesta licenci izglītības programmas īstenošanai, ir neatbilstoša telpu funkcija (galvenokārt izglītības iestādes ierīkotas telpās, kas ir paredzētas kā dzīvojamās vai biroja telpas, bet ir arī gadījumi, kur telpu lietošanas veidi ir paredzēti komerciālam raksturam vai pat rūpnieciskai ražošanai). Šajā sakarā kvalitātes dienests ir lūdzis sniegt Veselības ministrijas, Iekšlietu ministrijas, Ekonomikas ministrijas, Vides aizsardzības un reģionālās attīstības ministrijas, Izglītības un zinātnes ministrijas, kā arī Rīgas pilsētas būvvaldes viedokli, ko vajadzētu iekļaut izglītības iestāžu reģistrācijas kārtībā vai citos normatīvajos aktos attiecībā uz izglītības iestāžu telpu atbilstību to funkcijai, vienlaikus nodrošinot Izglītības likuma 55.panta 8.punktā noteiktās izglītojamā tiesības uz dzīvībai un veselībai drošiem apstākļiem izglītības iestādē un tās organizētajos pasākumos. Izglītības iestāde ir publiska ēka, līdz ar to, reģistrējot izglītības iestādi, reģistra atbildīgajai amatpersonai ir jāpārliecinās par izglītojošai darbībai piedāvāto telpu atbilstību higiēnas un drošības prasībām. Vienlaikus prasība par telpu atbilstību higiēnas un drošības prasībām ir iekļauta, ievērojot Ministru kabineta 2014.gada 2.septembra sēdes protokola Nr.46 32.§ 4.punktā noteikto, proti, ministrijām izvērtēt to kompetencē esošos normatīvos aktus, kas nosaka konkrētam saimnieciskās darbības veidam saņemt atļauju, licenci vai cita veida dokumentu, reģistrēties attiecīgajā reģistrā vai informācijas sistēmā, un nepieciešamības gadījumā sagatavot un iesniegt izskatīšanai Ministru kabinetā attiecīgus grozījumus normatīvajos aktos, paredzot, ka:*1. atbildīgā iestāde izdot atļauju, licenci vai cita veida dokumentu saimnieciskās darbības veidam vai reģistrē attiecīgajā reģistrā vai informācijas sistēmā, ja telpu grupas vai ēkas lietošanas veids, kurā paredzēts veikt saimniecisko darbību, atbilst plānotajai darbībai un tāds ir reģistrēts Nekustamā īpašuma valsts kadastra informācijas sistēmā;**2. atbildīgā iestāde ziņo attiecīgajai pašvaldības būvvaldei par saimnieciskās darbības veidam anulēto vai apturēto atļauju, licenci vai cita veida dokumentu izslēgšanu no attiecīgā reģistra vai informācijas sistēmas.*Papildus noteikumu projekts paredz, ka izglītības iestādes un institūcijas izglītības programmu īstenošanas vietu izveide būs jāsaskaņo ar dibinātāju / atbildīgo personu, jo tas ir konceptuāls jautājums par izglītības iestādes un institūcijas darbību un attīstību.Ievērojot to, ka izglītības programmu īstenošana pielīdzināma publiska rakstura funkcijai, tad arī institūcijas telpām ir jāatbilst noteiktām higiēnas un drošības prasībām. Noteikumu projekta **III nodaļa** ir par izglītības iestādes un institūcijas iekļaušanu reģistrā un grozījumu izdarīšanu reģistrā, nosakot kādas ziņas norādāmas par izglītības iestādi un institūciju reģistrā. Noteikumu projekts precizē reģistrā ierakstāmās ziņas, saskaņojot ar VIIS esošo informācijas saturu. MK noteikumi Nr.965 nenoteica tādu ziņu, piemēram, izglītības programmas īstenošanas vietas adrese, tīmekļa vietnes adrese (ja tāda ir), izglītības iestādes nolikuma vai citas institūcijas darbību reglamentējoša normatīvā akta apstiprināšanas datums, ierakstīšanu reģistrā. Šīs ziņas izriet no reģistrācijas iesniegumam pievienotajiem dokumentiem un to paredz arī VIIS saturs. Lai nodrošinātu izglītības programmas īstenošanas vietas atbilstību būvēm noteiktām prasībām, noteikumu projekts paredz izglītības iestādei vai institūcijai pienākumu informēt reģistra atbildīgo amatpersonu arī par izglītības programmas īstenošanas vietas telpu plānojuma vai būves vai telpu grupas lietošanas veida izmaiņām. Ja būs mainījies izglītības programmas īstenošanas vietas telpu plānojums vai būves vai telpu grupas lietošanas veids, reģistra atbildīgā amatpersona izvērtēs iesniegtās informācijas atbilstību Nekustamā īpašuma valsts kadastra informācijas sistēmā reģistrētajiem būvi vai telpu grupu raksturojošiem datiem un pieņems attiecīgu lēmumu (par grozījumu izdarīšanu, par grozījumu izdarīšanas atlikšanu vai atteikšanu, par izglītības iestādes vai institūcijas svītrošanu no reģistra), pamatojoties uz konstatēto.Lai veicinātu administratīvo procedūru vienkāršošanu un panāktu efektīvāku resursu izmantošanu, vienlaikus veicinot *Deklarācijā par Laimdotas Straujumas vadītā Ministru kabineta iecerēto darbību* noteiktā īstenošanu, noteikumu projekts paredz reģistra atbildīgajai amatpersonai neizdot rakstveidā atsevišķu lēmumu par grozījumu izdarīšanu reģistrā, ja mainās izglītības iestādes vai institūcijas saziņas informācija, izglītības iestādes nolikuma vai institūcijas darbību reglamentējoša normatīvā akta apstiprināšanas datums un izglītības iestādes vai citas institūcijas vadītājs vai atbildīgā amatpersona. Šo izmaiņu gadījumā ieraksts reģistrā tiks veikts uz iesnieguma pamata un ziņu apliecinoša dokumenta pamata. Savukārt, ja ierakstu nav iespējams izdarīt, tad tiks pieņemts lēmums par grozījuma izdarīšanas reģistrā atlikšanu vai atteikšanu. Nav lietderīgi tērēt resursus, reģistra atbildīgajai amatpersonai izdodot lēmumu rakstveidā, ja reģistrā izdarāmi grozījumi tikai par saziņas informāciju, vadītāju, atbildīgo personu, proti, par ziņām, kā rezultātā nav jāizdod jauna reģistrācijas apliecība. Ņemot vērā to, ka saskaņā ar Izglītības likuma 24.panta septītajā daļā noteikto ikvienam bez maksas ir pieejamas Izglītības iestāžu reģistrā iekļautās ziņas, kā arī to, ka noteikumu projekts paredz informācijai reģistrā piešķirt publiskas ticamības statusu, tad minētais lēmums rakstveidā nav nepieciešams.Noteikumu projekta **IV nodaļa** nosaka, kādos gadījumos reģistra atbildīgā amatpersona pieņem lēmumu par izglītības iestādes vai institūcijas reģistrācijas vai grozījumu izdarīšanas reģistrā atlikšanu un atteikšanu. MK noteikumi Nr.965 detalizēti noteica gadījumus, kādos reģistra atbildīgā amatpersona pieņem lēmumu par atlikšanu vai atteikšanu. Savukārt noteikumu projekts paredz, ka izglītības iestādes vai institūcijas reģistrāciju vai grozījumu izdarīšanu reģistrā atliek, ja tiek konstatēts, ka reģistram iesniegtie dokumenti nav atbilstoši normatīvajos aktos noteiktajām prasībām, nav ievērotas normatīvajos aktos noteiktās dibināšanas prasības vai darbības uzsākšanas kritēriji, un konstatētie trūkumi samērīgā laika posmā ir novēršami, bet atsaka, ja šie trūkumi nav novēršami vai nav novērsti lēmumā par atlikšanu norādītie trūkumi.Ņemot vērā, ka lēmumos par izglītības iestādes reģistrācijas vai grozījumu izdarīšanas atlikšanu minēto trūkumu novēršana parasti ir laikietilpīgāka nekā trīs nedēļas, tad noteikumu projekts paredz mēnesi šo trūkumu novēršanai, tādejādi dodot vairāk laika izglītības iestādes vai institūcijas reģistrācijas vai grozījumu izdarīšanas procesā atklāto trūkumu novēršanai. Noteikumu projekta **V nodaļa** nosaka gadījumus, kādos reģistra atbildīgā amatpersona var pieņemt lēmumu par izglītības iestādes vai institūcijas svītrošanu no reģistra. MK noteikumi Nr.965 detalizēti nosaka gadījumus, kādos reģistra atbildīgā amatpersona pieņem lēmumu par izglītības iestādes svītrošanu, taču praksē tik detalizēts regulējums nav bijis nepieciešams. Vienlaikus praksē bijuši gadījumi, kad šobrīd spēkā esošais normatīvais regulējums nav pietiekami elastīgs, lai varētu svītrot izglītības iestādi gadījumos, kad izglītības iestāde ir pārtraukusi savu darbību, taču tai izsniegtās licences ir spēkā (beztermiņa), savukārt reģistra atbildīgā amatpersona par to nav informēta. Šajā gadījumā var būt divas situācijas: – kad ir pārliecinošs apliecinājums par to, ka izglītības iestāde ir pārtraukusi savu darbību (piemēram, tiesas spriedums, citos publiskos reģistros pieejamā informācija); – kad par izglītības iestādi un tās darbību reģistra atbildīgajai personai nav nekādas informācijas. Līdz ar to pirmajā gadījumā noteikumu projekts paredz izglītības iestādi vai institūciju svītrot, ja ir apliecinājums, ka izglītības iestāde vai institūcija savu darbību, t.sk. izglītojošu darbību vairs neveic (piemēram, tiesas spriedums, publiskos reģistros konstatēts, ka izglītības iestādes dibinātājs, izglītības iestāde vai institūcija ir likvidēta, anulētas visas licences). Savukārt otrajā gadījumā, izglītības iestādi vai institūciju varēs svītrot no reģistra, ja trīs mēnešu laikā pēc kvalitātes dienesta pieprasītās informācijas (piemēram, par izglītības iestādes vai institūcijas darbību) nav saņemta atbilde, kas ļauj secināt, ka izglītības iestāde vai institūcija izglītojošu darbību neveic. Praksē ir bijuši arī gadījumi, kad izglītības iestāde nesadarbojas (piemēram, ignorē kompetentas institūcijas noteiktos termiņus, vilcina laiku), lai novērstu izglītības iestādes darbībā konstatētos normatīvo aktu pārkāpumus, turklāt būtiskus (piemēram, darbojas neatbilstoši izglītības iestādes veidam, solot licencēt attiecīgas izglītības programmas, nav atbilstoša materiāltehniskā nodrošinājuma, t.sk. telpu stāvoklis, izglītības programmas īstenošanai). Līdz ar to, lai nodrošinātu reģistrā esošās informācijas atbilstību faktiskajai situācijai un novērstu gadījumus, kad izglītības iestāde vai institūcija darbojas, neievērojot normatīvo aktu prasības, noteikumu projekts paredz, ka izglītības iestādi vai institūciju būs iespējams svītrot, ja kompetentas kontroles institūcijas, t.sk. kvalitātes dienests, atkārtoti būs konstatējušas normatīvo aktu pārkāpumus izglītības iestādes vai institūcijas darbībā. Tas nozīmē, ka, piemēram, kvalitātes dienests vai kāda cita kontroles institūcija (piemēram, Veselības inspekcija, Valsts ugunsdzēsības un glābšanas dienests, Valsts bērnu tiesību aizsardzības inspekcija, Valsts darba inspekcija, pašvaldības būvvalde u.c.) atbilstoši savai kompetencei ir konstatējusi normatīvo aktu pārkāpumus izglītības iestādes vai institūcijas darbībā, īstenojot izglītības programmas, tad reģistra atbildīgā amatpersona varēs lemt par izglītības iestādes vai institūcijas svītrošanu no reģistra. Noteikumu projekts paredz kompetentām kontroles institūcijām pienākumu informēt kvalitātes dienestu par konstatētajiem pārkāpumiem, kas varētu būt par pamatu izglītības iestādes vai institūcijas svītrošanai no reģistra, tādejādi veicinot sadarbību minēto iestāžu starpā. Savukārt par būtiskiem normatīvo aktu pārkāpumiem, kas var radīt vai ir radījuši ievērojamas nelabvēlīgas sekas, varēs lemt par izglītības iestādes vai institūcijas svītrošanu no reģistra tiklīdz kompetenta iestāde ir konstatējusi šādu pārkāpumu esamību, proti, šādā gadījumā nav nepieciešams konstatēt normatīvo aktu pārkāpumu atkārtotību. Šādi gadījumi varētu būt, piemēram, ja:- nesaņemot licenci izglītības programmas īstenošanai, izziņota izglītojamo uzņemšana, uzņemti izglītojamie, uzsākta izglītības programmu īstenošana vai veikta cita veida izglītojoša darbība;- izglītības iestāde vai institūcija ir izsniegusi valsts atzītu izglītības dokumentu, bet atbilstoši normatīvajiem aktiem izglītības jomā tai nebija tiesību izsniegt šādus dokumentus (piemēram, persona nav pilnībā apguvusi izglītības programmu, izglītības programma nav akreditēta).Par izglītības iestādes un institūcijas svītrošanu no reģistra varēs lemt arī, ja kvalitātes dienests ir konstatējis, ka izglītības iestādes vai institūcijas reģistrācijas procesā ir sniegtas nepatiesas vai maldinošas ziņas, kas bijušas par pamatu izglītības iestādes vai institūcijas iekļaušanai reģistrā. Ievērojot Ministru kabineta 2014.gada 2.septembra sēdes protokola Nr.46 32.§ 4.punktā noteikto, kvalitātes dienests sadarbosies ar pašvaldību būvvaldēm, ziņojot attiecīgajai pašvaldības būvvaldei par izglītības iestādes vai institūcijas svītrošanu no reģistra.Kopumā ar noteikumu projekta V nodaļā paredzēto regulējumu efektīvāk varēs novērst situācijas, kad izglītības iestāde vai institūcija nerīkojas, lai savā darbībā nodrošinātu normatīvo aktu ievērošanu, tādejādi nodrošinot reģistra ierakstu kvalitāti un atbilstību faktiskajai situācijai.Noteikumu projekts stājas spēkā 2015.gada 1.augustā, taču noteikumi attiecībā uz institūciju reģistrāciju stājas spēkā 2015.gada 1.septembrī. Savukārt Institūciju reģistrs ir VIIS sastāvdaļa un Institūciju reģistrā iekļautās ziņas publiski pieejamas ar 2016.gada 1.janvāri. Spēkā stāšanās termiņi izvēlēti, jo noteikumu projekts ir saistīts ar tehniskām izmaiņām VIIS, t.sk. Institūciju reģistra izveidi. Līdz noteikumu projekta spēkā stāšanās brīdim būs izdarīti grozījumi saistītajos normatīvajos aktos. |
| 3. | Projekta izstrādē iesaistītās institūcijas | Veselības ministrija, Iekšlietu ministrija, Ekonomikas ministrija, Vides aizsardzības un reģionālās attīstības ministrija, Izglītības un zinātnes ministrija, Rīgas pilsētas būvvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts, pašvaldību un citu personu dibinātās izglītības iestādes (uz 2015.gada janvāra beigām reģistrā reģistrētas apmēram 3000 izglītības iestādes) un institūcijas, kuru uzdevumos ietilpst pieaugušo izglītības programmas īstenošana: biedrības, nodibinājumi, amatu meistaru darbnīcas studijas, Nacionālo Bruņoto spēku vienības (varētu būt apmēram 3000).Potenciālie izglītības iestāžu dibinātāji un institūcijas, kas plāno īstenot pieaugušo izglītības programmu. |
| 2. | Tiesiskā regulējuma ietekme uz tautsaimniecību un administratīvo slogu | Atbilstoši Izglītības likuma 14.panta 8.punktā noteiktajam noteikumu projekts paredz paplašināt kvalitātes dienesta funkcijas, nosakot jaunu funkciju, proti, reģistrēt institūcijas, tostarp izveidojot un uzturot Institūciju reģistru, kā arī prasības institūciju reģistrācijai.Pamatā tiek saglabāta līdzšinējā izglītības iestāžu reģistrācijas kārtības prakse, samērīgi pielīdzinot to arī institūcijām.Vienlaikus noteikumu projekts izstrādāts, lai veicinātu administratīvo procedūru vienkāršošanu. Tiesiskais regulējums kopumā neparedz papildus slogu sabiedrībai, bet gan atvieglo vai precizē esošo normatīvo regulējumu. Noteikumu projekts paredz reģistra atbildīgajai amatpersonai neizdot rakstveidā atsevišķu lēmumu par grozījumu izdarīšanu reģistrā, ja mainās izglītības iestādes vai institūcijas saziņas informācija, izglītības iestādes nolikuma vai institūcijas darbību reglamentējoša normatīvā akta apstiprināšanas datums un izglītības iestādes vai citas institūcijas vadītājs vai atbildīgā amatpersona. Šo izmaiņu gadījumā ieraksts reģistrā tiks veikts uz iesnieguma pamata un ziņu apliecinoša dokumenta pamata. Savukārt, ja ierakstu nav iespējams izdarīt, tad tiks pieņemts lēmums par grozījuma izdarīšanas reģistrā atlikšanu vai atteikšanu. Nav lietderīgi tērēt resursus, reģistra atbildīgajai amatpersonai izdodot lēmumu rakstveidā, ja reģistrā izdarāmi grozījumi tikai par saziņas informāciju, vadītāju, atbildīgo personu, proti, par ziņām, kā rezultātā nav jāizdod jauna reģistrācijas apliecība, jo noteikumu projekts paredz informācijai reģistrā piešķirt publiskas ticamības statusu.Ņemot vērā to, ka noteikumu projekts paplašina kvalitātes dienesta funkciju loku, palielinās arī darba apjoms, tai skaitā Institūciju reģistra izveide un reģistrācijas lietu kārtošana, reģistrācijas lēmumu un apliecību sagatavošana. Lēmumu pieņemšana par institūciju reģistrēšanu (reģistrācijas apliecību izsniegšanu, tostarp elektroniskā formā) un izslēgšanu no reģistra, kā arī citu grozījumu izdarīšana un informācijas aktualizēšana šajā reģistrā prasa papildu tehniskas izmaiņas VIIS, kā arī ietekmē pieejamos cilvēkresursus. Vienlaikus noteikumu projekta izpilde notiks esošo cilvēkresursu ietvaros, nepalielinot nodarbināto skaitu. |
| 3. | Administratīvo izmaksu monetārs novērtējums | **1.** Kvalitātes dienesta izmaksas lēmumu un apliecību sagatavošanai 1 (vienā) gadā: **8038 EUR**Aprēķini veikti pēc formulas: C = (f x l) x (n x b), kur:C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Administratīvās izmaksas = (5.14 EUR/h \* 1h) \* (1250 \* 1) = 6425 EURCitas izmaksas: 1613 EUR, t.sk. izdevumi par apliecību iegādi: 1250 \* 1.29 = 1612.50 EUR**2.** Izglītības iestāžu un Izglītības likumā noteiktu institūciju (biedrības, nodibinājumi, amatu meistaru darbnīcas, studijas vai Nacionālo bruņoto spēku vienības, kuru uzdevumos ietilpst pieaugušo izglītības programmu īstenošana) izmaksas lēmumu un apliecību pieprasīšanai 1 (vienā) gadā: **3475 EUR**Aprēķini veikti pēc formulas: C = (f x l) x (n x b), kur:C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Administratīvās izmaksas = (2.78 EUR/h \* 1h) \* (1250 \* 1) = 3475 EUR |
| 4. | Cita informācija |  Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2015.gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***918921*** | ***0*** | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 918921 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***918921*** | ***0*** | ***0*** | ***0*** | ***0*** |
| 2.1. valsts pamatbudžets | 918921 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts tiks īstenots budžeta programmas „Padotības iestādes un to pasākumi” apakšprogrammā 42.01.00 „Iestāžu darbības nodrošināšana” piešķirto valsts budžeta līdzekļu ietvaros, t.sk. kvalitātes dienesta papildfunkciju nodrošināšana, kas ietver institūciju reģistrēšanu un Institūciju reģistra uzturēšanu. |

|  |
| --- |
| **IV. Tiesību akta projekta ietekme uz****spēkā esošo tiesību normu sistēmu** |
| 1. | Nepieciešamie saistītie tiesību akta projekti | 1. Ņemot vērā, ka Institūciju reģistrs būs VIIS sastāvdaļa, tad ir nepieciešams izdarīt grozījumus Izglītības likuma 1.panta 26.1punktā, precizējot valsts izglītības informācijas sistēmas skaidrojumu, un attiecīgi Ministru kabineta 2010.gada 17.augusta noteikumos Nr.788 „Valsts izglītības informācijas sistēmas saturs, uzturēšanas un aktualizācijas kārtība”, papildinot ar informāciju par Institūciju reģistru.
2. Noteikumu projekts paredz, ka izglītības iestāde vai institūcija reģistrā tiks reģistrēta, ja tās izglītības programmas īstenošanas vietas telpas atbilst higiēnas un drošības prasībām, t.sk. būvēm noteiktajām prasībām Šajā sakarā dienests pārliecināsies, vai iesniedzējs ir saņēmis Veselības inspekcijas atzinumu par objekta gatavību darbības uzsākšanai, kurā ietilpst objekta higiēnas prasību novērtējums; izglītības programmas īstenošanas būves vai telpu grupas lietošanas veids atbilst plānotajai darbībai un tāds ir reģistrēts Nekustamā īpašuma valsts kadastra informācijas sistēmā; vai būve vai telpu grupa, kas būs izglītības programmas īstenošanas vieta, ir pieņemta ekspluatācijā.

Ievērojot to, ka Izglītības likuma 24.panta otrās daļas 4.punkts iesniegumā paredz norādīt tikai telpu platību un tehnisko aprīkojumu, tad ir jāprecizē, ka minētais ietver arī informāciju par telpu atbilstību higiēnas un drošības prasībām, t.sk. būvēm noteiktajām prasībām, proti, iesniegumā par izglītības iestādes reģistrāciju iekļaujamas ziņas par izglītības iestādes telpu platību, tehnisko aprīkojumu, norādot informāciju par saņemto apliecinājumu par telpu atbilstību higiēnas un drošības prasībām, t.sk. būvēm noteiktajām prasībām.1. Izglītības likuma 24.panta pirmā daļa noteic, ka izglītības iestāde mēneša laikā no tās dibināšanas dienas iesniedz iesniegumu par izglītības iestādes reģistrāciju Izglītības iestāžu reģistrā. Izglītības likums neparedz regulējumu gadījumam, ja izglītības iestāde, kas pēc juridiskā statusa ir, piemēram, komercsabiedrība (kā to paredz, piemēram, Profesionālās izglītības likuma 15.panta 1.1 daļa), attiecīgajā reģistrā ir reģistrēta sen un tādejādi nevar ievērot minēto termiņu (mēneša laikā pēc dibināšanas), lai iesniegtu dokumentus reģistrācijai. Šādā gadījumā, lai neierobežotu tiesības brīvi izvēlēties saimnieciskās darbības veidus, optimāli būtu izglītības iestādei (piemēram, komercsabiedrībai, biedrībai vai nodibinājumam) pieņemt lēmumu par izglītojošas darbības uzsākšanu, vienlaikus ievērojot Izglītības likuma 25.panta pirmajā daļā noteikto, kas paredz, ka izglītības programmu īstenošanu var uzsākt dienu, kad izglītības iestāde ir reģistrēta Izglītības iestāžu reģistrā, un minētā panta otrajā daļā noteikto, ka izglītības iestāde, kura īsteno Izglītības likumā noteiktu licencējamu izglītības programmu ir tiesīga uzņemt izglītojamos tikai pēc attiecīgas licences saņemšanas.

Ievērojot minēto, ir nepieciešams regulējums Izglītības likuma 24.panta pirmajā daļā par mēneša termiņu, kas skaitāms no lēmuma par izglītojošas darbības uzsākšanu pieņemšanas.1. Ņemot vērā, ka noteikumu projekts paredz informācijai reģistrā piešķirt publiskas ticamības statusu, tad nepieciešams izdarīt grozījumus Izglītības likuma 24.panta septītajā daļā, nosakot, ka ikvienam bez maksas ir pieejamas Izglītības iestāžu reģistrā iekļautās ziņas un šai informācijai piešķir publiskas ticamības statusu.
 |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par kvalitātes dienesta sagatavoto noteikumu projektu pieejama tīmekļa vietnē [www.ikvd.gov.lv](http://www.ikvd.gov.lv) (publicēta 2014.gada 26.novembrī un 2015.gada 2.februārī).  |
| 2. | Sabiedrības līdzdalība projekta izstrādē | 2015.gada 15.janvārī kvalitātes dienests saņēma biedrības „Vecāki par izglītību” 2015.gada 15.janvāra vēstuli Nr.4izm/L-01/15 „Par MK 2014.gada 2.septembra sēdes protokollēmumā ietverto uzdevumu izpildes nepieciešamību MK noteikumu projektā „Izglītības iestāžu un citu Izglītības likumā noteiktu institūciju reģistrācijas kārtība” (uz IZM 2014. gada 29. decembra vēstuli Nr.01-17/6118 )”, kurā izteikts viedoklis, ka nav pieļaujams reģistrēt iestādes, kas no ēku ekspluatācijas viedokļa varētu nebūt bērnu veselībai un dzīvībai drošas un ka noteikumu projektā jāiekļauj Ministru kabineta 2014.gada 2.septembra sēdes protokola Nr.46 32.§ 4.punktā ietvertais uzdevums. |
| 3. | Sabiedrības līdzdalības rezultāti | Izstrādājot noteikumu projektu, ir ņemts vērā šīs sadaļas 2.punktā minētais.Citu personu vai institūciju viedoklis par noteikumu projektu nav saņemts. |
| 4.  | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības kvalitātes valsts dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Ņemot vērā to, ka noteikumu projekts paplašina kvalitātes dienesta funkciju loku, palielinās arī darba apjoms, tai skaitā Institūciju reģistra izveide un reģistrācijas lietu kārtošana, reģistrācijas lēmumu un apliecību sagatavošana. Lēmumu pieņemšana par institūciju reģistrēšanu (reģistrācijas apliecību izsniegšanu, tostarp elektroniskā formā) un izslēgšanu no reģistra, kā arī citu grozījumu izdarīšana un informācijas aktualizēšana šajā reģistrā prasa papildu tehniskas izmaiņas VIIS, kā arī ietekmē pieejamos cilvēkresursus. Vienlaikus noteikumu projekta izpilde notiks esošo cilvēkresursu ietvaros, nepalielinot nodarbināto skaitu.Papildus noteikumu projekts paredz sadarbību ar Valsts zemes dienestu un kompetentām kontroles institūcijām (piemēram, Veselības inspekcija, Valsts ugunsdzēsības un glābšanas dienests, Valsts bērnu tiesību aizsardzības inspekcija, Valsts darba inspekcija, pašvaldības būvvalde u.c.), kas minētajām iestādēm palielina darba apjomu.Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas V sadaļa – noteikumu projekts šīs jomas neskar.*

Izglītības un zinātnes ministre M.Seile

Vizē: Valsts sekretāra vietniece –

Izglītības departamenta direktore,

valsts sekretāres pienākumu izpildītāja E.Papule

15.06.2015 16:51

4470

I.Juhņēviča

67358078; Inita.Juhnevica@ikvd.gov.lv

I.J.Mihailovs

67507833; Janis.Mihailovs@ikvd.gov.lv

A.Lasmane

67367202; Agnese.Lasmane@ikvd.gov.lv